# โรงเรียนห้วยกระเจาพิทยาคม
โรงเรียนห้วยกระเจาพิทยาคม ในปี พ.ศ. 2537 กรมสามัญศึกษา กระทรวงศึกษาธิการ ได้ประกาศจัดตั้งโรงเรียนมัธยมศึกษาประจำอำเภอห้วยกระเจาขึ้นที่บ้านไผ่สี ตำบลสระลงเรือ อำเภอห้วยกระเจา จังหวัดกาญจนบุรี โดยอยู่ในความดูแลของ  โรงเรียนพนมทวนพิทยาคม “สว่างเคลิ้มสุคนธสิทธิ์”  ซึ่งสถานที่ตั้งโรงเรียนได้มาจากการบริจาคที่ดิน ของนายเปรื่อง ยี่สรง จำนวน 28 ไร่ 2 งาน 26 ตารางวา และนางละออง ทองหาร จำนวน 7 ไร่ 1 งาน 73 ตารางวา เป็น 2 แปลง รวม 35 ไร่ 3 งาน 99 ตารางวา แต่เนื่องจากการก่อสร้างอาคารเรียนยังไม่แล้วเสร็จจึงต้องอาศัยเรียนชั่วคราว ที่โรงเรียนบ้านไผ่สี ตำบลสระลงเรือ อำเภอห้วยกระเจา จังหวัดกาญจนบุรี เริ่มเปิดเรียนวันแรกเมื่อวันที่ 13 พฤษภาคม 2537 มีนักเรียนรุ่นที่ 1 จำนวน 48 คน แยกเป็นนักเรียนชาย 29 คน นักเรียนหญิง 19 คน  ต่อมาเมื่ออาคารสร้างเสร็จเรียบร้อยจึงได้ย้ายมาอยู่ที่อยู่ปัจจุบัน เมื่อวันที่ 9 มกราคม 2538 โดยใช้ชื่อว่า  “โรงเรียนห้วยกระเจาพิทยาคม” มีนายสะอาด ทั่นเส้ง  ทำหน้าที่เป็นครูใหญ่ อาคารหลังแรกเป็นอาคารชั่วคราว 1 หลัง 4 ห้องเรียน และส้วมนักเรียน 1 หลัง 8 ที่นั่ง ด้วยเงินบริจาค 200,000 บาท

 ประวัติ 
left‎|thumb|255px|โรงเรียนห้วยกระเจาพิทยาคม ถ่ายเมื่อ ปี พ.ศ. 2538
 พ.ศ. 2538  กรมสามัญศึกษา  ได้จัดสรรงบประมาณค่าที่ดินและสิ่งก่อสร้าง  ได้แก่  อาคารเรียนถาวร  2  หลัง  โรงฝึกงาน  1  หลัง  บ้านพักครู  1  หลัง  บ้านพักภารโรง  1  หลัง  ส้วมนักเรียน  1  หลัง  และสนามบาสเกตบอล  จำนวน  1  สนาม

 พ.ศ. 2539  กรมทรัพยากรธรณี  กระทรวงอุตสาหกรรม  ได้อนุมัติให้สร้างหอถังน้ำบาดาล  1  ชุด  และกรมสามัญศึกษา  ได้จัดสรรงบประมาณค่าที่ดินและสิ่งก่อสร้าง  ได้แก่  บ้านพักครู  1  หลัง  ส้วมนักเรียน  1  หลัง  ถังเก็บน้ำฝน  1  หลัง  รั้วคอนกรีตพร้อมป้ายหน้าโรงเรียนความยาว  85  เมตร  และถนนคอนกรีตจากประตูหน้าถึงโรงฝึกงาน ความยาว  300  เมตร

 พ.ศ. 2540   นายอังคาร  เจริญผล  ได้ย้ายมาดำรงตำแหน่งครูใหญ่

 พ.ศ. 2542  กรมสามัญศึกษาได้จัดสรรงบประมาณก่อสร้างอาคารเรียนกึ่งถาวร  1  หลัง  6  ห้องเรียนเป็นเงิน  1,200,000  บาท

 พ.ศ. 2543    กรมสามัญศึกษาได้จักสรรงบประมาณสร้างรั้วลวดหนาม  ความยาว  870  เมตร  เป็นเงิน  236,000  บาท

 พ.ศ. 2544  กรมสามัญศึกษาได้จัดสรรงบประมาณสร้างหอประชุมโรงอาหารแบบ  100/27

 พ.ศ. 2545  ปีงบประมาณ 2546 กรมสามัญศึกษาได้จัดสรรงบประมาณก่อสร้างอาคารเรียนกึ่งถาวร  1  หลัง  6  ห้องเรียน  เป็นเงิน  1,080,000  บาท

 พ.ศ. 2553 โรงเรียนห้วยกระเจาพิทยาคมได้งบประมาณในการสร้างบ้านพักครูชาย (บ้านพักหลัง 3) จากกรมสามัญศึกษา

ปัจจุบันโรงเรียนห้วยกระเจาพิทยาคม  เปิดสอนระดับมัธยมศึกษาตอนต้นและระดับมัธยมศึกษาตอนปลาย  แบบสหศึกษา  มีนักเรียน  371  คน  ข้าราชการครู  19  คน พนักงานราชการ 2  คน ครูอัตราจ้าง  3 คน  นักการภารโรง  2  คน  พนักงานขับรถยนต์  1  คน 
thumb|255px|ป้ายหน้าโรงเรียนห้วยกระเจาพิทยาคม  ถ่ายเมื่อ ปี พ.ศ. 2539
thumb|255px|ป้ายหน้าโรงเรียนห้วยกระเจาพิทยาคม  ถ่ายเมื่อ ปี พ.ศ. 2553

 ทำเนียบผู้บริหาร 
รายนามผู้ดำรงตำแหน่งผู้บริหารโรงเรียนห้วยกระเจาพิทยาคม
ลำดับที่ วันที่ ดำรงตำแหน่ง1 วันที่  17 พฤษภาคม  พ.ศ. 2537 นายสะอาด  ทั่นเส้ง  ได้มาดำรงตำแหน่งครูใหญ่คนแรกของโรงเรียน  ถึงวันที่  11  พฤษภาคม  25402 วันที่  12  พฤศจิกายน  พ.ศ. 2540 นายอังคาร  เจริญผล  ได้มาดำรงตำแหน่งครูใหญ่และผู้อำนวยการสถานศึกษา  ถึงวันที่  31  มีนาคม  25483 วันที่  1  เมษายน พ.ศ. 2548 นายวรดร  แสงอำนาจ ได้มาดำรงตำแหน่งผู้อำนวยการสถานศึกษา ถึงวันที่  30 กันยายน  25504 วันที่  4  ธันวาคม พ.ศ. 2550 นายวิบูลย์  คงมั่น ได้มาดำรงตำแหน่งผู้อำนวยการสถานศึกษา ถึงวันที่  1 มีนาคม  25525 วันที่  29  ธันวาคม  พ.ศ. 2552 นายประทีป   จำปาศรี  ได้มาดำรงตำแหน่งผู้อำนวยการสถานศึกษา ถึงวันที่ 30 กันยายน 25546 วันที่ 1 ตุลาคม พ.ศ. 2554 นางอรณิชชา  คชนา ได้มาดำรงตำแหน่งผู้อำนวยการสถานศึกษา ถึงวันที่ 18 มกราคม 25597วันที่ 15 พฤศจิกายน 2556นายสุริยะ  จันทร์สนอง ได้มาดำรงตำแหน่งผู้อำนวยการสถานศึกษา ถึงวันที่ 25 ธันวาคม 25588วันที่ 19 มกราคม พ.ศ. 2559นายธีราสิทธิ์  เปี่ยมธนาธิป ได้มาดำรงตำแหน่งผู้อำนวยการสถานศึกษาจนถึง 17 มกราคม 25629วันที่ 14 มีนาคม พ.ศ. 2562นางสาวภัทรนันท์  เพิ่มพูล ได้มาดำรงตำแหน่งผู้อำนวยการสถานศึกษาจนถึงปัจจุบัน

 ความหมายของตราโรงเรียนห้วยกระเจาพิทยาคม 
เครื่องหมายโรงเรียนห้วยกระเจาพิทยาคมมีลักษณะเป็นรูปพระปรางค์เขารักษ์
 ความหมาย พระปรางค์เขารักษ์ เป็นพระปรางค์ประจำอำเภอห้วยกระเจา เปลวเทียน แสงสว่างแห่งปัญญา วงกลมล้อมรอบปรัชญา ภายในวงกลมล้อมรอบมีปรัชญาโรงเรียน เขียนคำว่า ธมฺโม สุจิณฺโณ สุขมาวหาติ ธรรมที่ประพฤติดีแล้ว ย่อมนำสุขมาให้